R20 miljoen se penne van JHB-huis gesteelArgieffoto Johan Person, wie se maatskappy die penne verseker, sê dit sal egter nie maklik wees om die penne ter waarde van nagenoeg R20 miljoen te verkoop nie. “Hulle het unieke reeks- en verwysingsnommers. Dit is ontmoontlik om dit te verkoop…selfs oorsee.” Die penne is verlede Dinsdag uit die huis gesteel. Pearson sê die penne was nie weggesluit nie maar in ŉ vertoonkas in die huis se snoekerkamer. “Die penne is versamelaaritems en is uniek. Die diewe het 168 van die penne wat vertoon is gekies.” Lt. kol. Lungelo Dlamini, woordvoerder van die polisie, sê die diewe het glo deur ŉ skuifdeur toegang tot die huis verkry. Pearson sê sy maatskappy het ŉ “aansienlike” beloning uitgeloof vir die veilige terugkeer van die penne. “Alle inligting sal as vetroulik behandel word. Pearson wou nie bekend maak wie die eienaar van die huis is nie.